《苔》
清代·曹秉哲

地老天荒处，无人有绿苔。空山閟秋色，大造出闲材。

罽细雨丝织，衣轻风剪裁。可怜花落尽，幽径为谁开。

作者简介：（?—1891）清广东番禺人。同治四年进士。官编修。光绪间补河南彰卫怀道，值沁河决口，秉哲冒险抢修，又妥理赈务，百姓受惠。调署开归陈许道，修防黄河两岸，亦有成效。尝刻前人治河诸书，以备后任参考。官至山东按察使。